CELEX: 62011CN0352
Language: et
Date: 2011-07-05 00:00:00
Title: Kohtuasi C-352/11: 5. juulil 2011 esitatud hagi — Euroopa Komisjon versus Austria Vabariik

27.8.2011   
            
            
               ET
            
            
               Euroopa Liidu Teataja
            
            
               C 252/26
            
         5. juulil 2011 esitatud hagi — Euroopa Komisjon versus Austria Vabariik
   (Kohtuasi C-352/11)
   2011/C 252/48
   Kohtumenetluse keel: saksa
   
      Pooled
   
   
      Hageja: Euroopa Ühenduste Komisjon (esindajad: G. Wilms ja A. Alcover San Pedro)
   
      Kostja: Austria Vabariik
   
      Hageja nõuded
   
   tuvastada, et
   
               —
            
            
               Austria Vabariik on rikkunud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta artikli 5 lõikest 1 tulenevaid kohustusi, kuna ta ei ole järginud lubade väljaandmisel nimetatud direktiivi artikleid 6 ja 8; ei ole kontrollinud nõuetekohaselt olemasolevaid lubasid ega neid uuendanud; ei ole kontrollinud, et kõik olemasolevad käitised vastavad nimetatud direktiivi artiklites 3, 7, 9, 10 ja 13, artikli 14 punktides a ja b ning artiklis 15 lõikes 2 esitatud nõuetele.
            
         
               —
            
            
               mõista kohtukulud välja Austria Vabariigilt.
            
         
      Väited ja peamised argumendid
   
   Direktiivis 2008/1 (1) sätestatu kohaselt peavad „olemasolevatel käitistel” selle direktiivi tähenduses olema luba alates 30. oktoobrist 2007.
   Komisjonil oleva teabe kohaselt ei olnud kõigil Austria Vabariigis „olemasolevatel käitistel” asjaomaseks ajaks nõuetekohast luba.
   
      (1)  Euroopa Parlamendi ja nõukogu 15. jaanuari 2008. aasta direktiiv 2008/1/EÜ saastuse kompleksse vältimise ja kontrolli kohta (ELT L 24, lk 8).